Document ID: 32012D0456

POLIITIKA- JA JULGEOLEKUKOMITEE OTSUS EUPOL AFGHANISTAN/1/2012,
10. juuli 2012,
Afganistanis läbiviidava Euroopa Liidu politseimissiooni (EUPOL AFGHANISTAN) juhi ametisse nimetamise kohta
(2012/456/ÜVJP)
POLIITIKA- JA JULGEOLEKUKOMITEE,
võttes arvesse Euroopa Liidu lepingut, eriti selle artikli 38 kolmandat lõiku,
võttes arvesse nõukogu 18. mai 2010. aasta otsust 2010/279/ÜVJP Euroopa Liidu politseimissiooni kohta Afganistanis (EUPOL AFGHANISTAN) (1) ja eelkõige selle artikli 10 lõiget 1
ning arvestades järgmist:
(1)
Otsuse 2010/279/ÜVJP artikli 10 lõike 1 kohaselt volitas nõukogu poliitika- ja julgeolekukomiteed tegema kooskõlas aluslepingu artikliga 38 missiooni EUPOL AFGHANISTAN poliitiliseks kontrolliks ja strateegiliseks juhtimiseks asjakohaseid otsuseid, sealhulgas võtma vastu otsuse missiooni juhi ametisse nimetamise kohta.
(2)
Liidu välisasjade ja julgeolekupoliitika kõrge esindaja tegi ettepaneku nimetada Karl Åke ROGHE missiooni juhiks alates 1. augustist 2012,
ON VASTU VÕTNUD KÄESOLEVA OTSUSE:
Artikkel 1
Karl Åke ROGHE nimetatakse Afganistanis läbiviidava Euroopa Liidu politseimissiooni juhiks alates 1. augustist 2012 kuni 31. maini 2013.
Artikkel 2
Käesolev otsus jõustub selle vastuvõtmise kuupäeval.
Brüssel, 10. juuli 2012

Labels: 18
15